Formaður skóla- og frístundasviðs Reykjavíkurborgar segir að ekki verði hægt að tryggja öllum börnum 12 mánaða og eldri leikskólapláss í haust en bindur vonir við veturinn. Foreldrar gætu því þurft að huga að öðrum leiðum líkt og að skerða starfshlutfall sitt á meðan unnið sé að lausn á leikskólavanda Reykjavíkurborgar.
Að minnsta kosti 200 leikskólapláss vantar í borginni. Kristín Tómasdóttir, fjögurra barna móðir í Reykjavík, segir í Morgunblaðinu í dag að þrátt f yrir ítrekaðar umsóknir um leikskólapláss fyrir átján mánaða dóttur sína komi hún að lokuðum dyrum alls staðar. Hún sendi öllum borgarfulltrúum bréf í vikunni þar sem hún segist ekki sjá annað í stöðunni en að þurfa að minnka við sig starfshlutfall og þá greiða minna útsvar til borgarinnar. Um leið og það taki gildi muni hún mæta á pallana í Ráðhúsinu með barnavagninn með sér - og hvetur aðra foreldra í svipaðri stöðu að gera hið sama.
Árelía Eydís Guðmundsdóttir, borgarfulltrúi Framsóknarflokks og formaður skóla- og frístundasviðs, segist skilja gremju foreldra.
Þetta er gríðarlega erfitt fyrir foreldra að vera í þessari óvissu, setur þeirra lif á hliðina og svo ég tali ekki um líf og hagsmuni þeirra barna sem við bíðum eftir að bjóða inn í leikskólana.
Hún segir að verið sé að reyna að leysa úr þessum hnút með stýrihópnum Brúum bilið, þar sem verið sé að byggja og opna nýja leikskóla. Hins vegar hafi til dæmis heimsfaraldurinn gert stöðuna snúnari.
Og svo höfum við verið að taka við fleiri börnum heldur en við áttum von á inn í Reykjavíkurkerfið, sem eru meðal annars flóttamenn frá Úkraínu. Auðvitað er gert ráð fyrir að það komi inn börn af erlendu bergi brotnu en það kom stærri hópur og það þarf að bregðast hratt við.
Mygluvandamál hafi sömuleiðis reynst erfið og því sé fyrirséð að ekki verði hægt að tryggja öllum börnum pláss í haust. Veturinn líti betur út en aðspurð segir hún huganlegt að einhverjir foreldrar þurfi að huga að öðrum lausnum á borð við skert starfshlutfall.
Núna erum við öll að fara í sumarfrí, þessi mánuður mun ekki skýra neitt, en við gerum ráð fyrir að fá skýrari stöðu í ágúst. OG síðan þurfum við að vina, getum ekki lofað neinu, helsta loforðið sem ég get sett út með hliðsjón af skiulaginu núna r að það veri á þessum vetri, en við erum með skýrari mn geri ég fastlega ráð fyrir nðuna síðsumars.
Foreldrar gætu þurft að huga að skertu starfshlutfalli í haust þar sem ekki verður hægt að tryggja öllum börnum pláss á leikskóla. Fjögurra barna móðir hvetur fólk til að mæta með barnavagna í Ráðhúsið. 